অ্যাফি ফ্লেচার

অ্যাফি সামান্থা শার্লিন ফ্লেচার (জন্ম: ১৭ মার্চ, ১৯৮৭) বিশিষ্ট গ্রেনাডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট খেলছেন তিনি। দলে তিনি মূলতঃ ডানহাতে অফ-স্পিন বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখাচ্ছেন অ্যাফি ফ্লেচার।

 আন্তর্জাতিক ক্রিকেট 
জুন, ২০০৮ সালে আন্তর্জাতিক ক্রিকেটে অভিষেক ঘটে তার। একুশ বছর বয়সে আয়ারল্যান্ডের বিপক্ষে একদিনের আন্তর্জাতিকে অংশগ্রহণ করেন।Women's ODI matches played by Afy Fletcher – CricketArchive. Retrieved 4 April 2016. খেলায় তিনি নয় ওভার বোলিং করে ৪/২২ লাভ করে ওডিআই অভিষেকে ওয়েস্ট ইন্ডিজের পক্ষে নতুন বোলিং পরিসংখ্যানের রেকর্ড গড়েন।Records / Women's One-Day Internationals / Bowling records / Best figures in a innings on debut – ESPNcricinfo. Retrieved 4 April 2016. পরের মাসেই নেদারল্যান্ডসের বিপক্ষে টুয়েন্টি২০ আন্তর্জাতিকে অভিষিক্ত হন।Women's International Twenty20 matches played by Afy Fletcher – CricketArchive. Retrieved 4 April 2016.

অস্ট্রেলিয়ায় অনুষ্ঠিত ২০০৯ সালের ক্রিকেট বিশ্বকাপে সাত খেলার পাঁচটিতে অংশগ্রহণ করলেও তিনি মাত্র ২ উইকেট লাভে সক্ষম হন।ICC Women's World Cup, 2008/09 - West Indies Women / Records / Batting and bowling averages – ESPNcricinfo. Retrieved 4 April 2016. বিশ্বকাপের পর দীর্ঘ ছয় বছরেরও অধিক সময় দল থেকে উপেক্ষিত হন। অতঃপর মে, ২০১৫ সালে পুনরায় আন্তর্জাতিক ক্রিকেটে অংশগ্রহণের জন্য আমন্ত্রিত হন ও শ্রীলঙ্কা বিপক্ষে অনুষ্ঠিত সিরিজে অংশ নেন। পরের বছর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্য মনোনীত হন ও দলের প্রথমবারের মতো শিরোপা জয়ে প্রভূত সহায়তা করেন। ছয় খেলায় তিনি ৭ উইকেট লাভ করে প্রতিযোগিতায় পঞ্চম সেরা উইকেটশিকারী হন।Women's World T20, 2015/16 / Records / Most wickets – ESPNcricinfo. Retrieved 4 April 2016.

 তথ্যসূত্র 

 বহিঃসংযোগ 
 Afy Fletcher at CricketArchive
 Afy Fletcher at ESPNcricinfo

বিষয়শ্রেণী:ওয়েস্ট ইন্ডিজের নারী ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্রেনাডীয় নারী ক্রিকেটার
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:গ্রেনাডীয় ক্রিকেটার